## Odluka o postupanju sa sredstvima na deviznim računima poslovnih subjekata u skladu sa Zakonom o platnom prometu u zemlji

### NN 82/2002 (12.7.2002.), Odluka o postupanju sa sredstvima na deviznim računima poslovnih subjekata u skladu sa Zakonom o platnom prometu u zemlji

# HRVATSKA NARODNA BANKA

1357

Na teme­lju članka 39. stavka 2. pod i)
Zakon o Hrvatskoj narodnoj banci (»Narodne novine«, broj 36/2001) i članka 44.
stavka 1. točke 11. Zakona o platnom prometu u zem­lji (»Narod­ne novine«, broj
117/2001) guverner Hrvatske narodne banke donio je

## ODLUKU

### O POSTUPANJU SA SREDSTVIMA NA DEVIZNIM RAČUNIMA POSLOVNIH SUBJEKATA U SKLADU SA ZAKONOM O PLATNOM PROMETU U ZEMLJI

Članak 1.

Ovom odlukom uređuje se postupa­nje sa
sredstvima poslovnih subjekata na deviznim računima kod banaka u skladu s člankom
29. stavkom 4. i člankom 48. Zakona o platnom prometu u zem­lji (»Narodne
novine«, broj 117/2001).

Članak 2.

Sredstvima platite­lja na deviznim računima
u smislu članka 29. stavka 4. Zakona o platnom prometu u zem­lji smatraju se
sred­stva na redovnim deviznim računima i posebnim deviznim računima u banci,
osim ako zakonom ili drugim propisom donesenim na teme­lju zakona nije drugačije
određeno.

Iznimno
od stavka 1. ovog članka sredstva platite­lja na raču­nima javnobi­lježničkog
pologa, sredstva na uvjetnim (»escrow«) računima te sredstva na računima za plaća­nje
u inozemstvo ne smatraju se sredstvima platite­lja na deviznim računima u
smislu članka 29. stavka 4. Zakona o platnom prometu u zem­lji.

Članak
3.

Deviznim
računima poslovnog subjekta u smislu članka 48. stavka 1. Zakona o platnom
prometu u zem­lji smatraju se redovni devizni računi i posebni devizni računi u
banci na kojima poslovni subjekt vodi svoja sredstva, osim deviznih računa iz članka
2. stavka 2. ove odluke.

Članak
4.

Poslovni
subjekt koji je imao otvoren devizni račun prije 1. trav­nja 2002. godine ne može
raspolagati sredstvima s deviznih računa iz članka 3. ove odluke i banka ne
smije izvršiti ­nje­gov nalog za plaća­nje ukoliko taj poslovni subjekt
istodobno nema  u toj banci otvoren i
kunski račun za redovno poslova­nje.

Banka
može izvršiti nalog za prijenos sredstava s deviznih računa iz članka 3. ove
odluke na kunski ili devizni račun poslovnog subjekta iz stavka 1. ovog članka,
u banku u kojoj ima otvoren kunski račun za redovno poslova­nje. Nakon izvršenog
prijenosa sredstava banka zatvara devizni račun poslovnog subjekta. O zatvara­nju
računa banka je dužna odmah obavijestiti poslovnog subjekta, a najkasnije u
roku osam dana.

Poslovni
subjekt iz stavka 1. ovog članka dužan je izvršiti prijenos sredstava u skladu
sa stavkom 2. ovog članka najkasnije do 31. listopada 2002. godine.

Ukoliko
poslovni subjekt iz stavka 1. ovog članka ne postupi u skladu sa stavkom 3.
ovog članka banka će mu ponuditi da do 8. studenog 2002. godine otvori redovni
kunski račun. Ako poslovni subjekt u navedenom roku ne otvori redovni račun
banka će otkupiti sredstva poslovnog subjekta s deviznih računa iz članka 3.
ove odluke i kunsku protuvrijednost prenijeti na glavni kunski račun tog
poslovnog subjekta najkasnije do 15. studenog 2002. godine. Banka će zatvoriti
devizne račune poslovnog subjekta nakon izvršenog prijenosa sredstava  i o tome ga obavijestiti odmah, a najkasnije
u roku osam dana.

Članak
5.

Ova
odluka stupa na snagu osmog dana od dana objave u »Narodnim novinama«.

O.br.
131-020/07-02/ŽR
Zagreb, 4. srp­nja 2002.

Guverner
Hrvatske narodne banke
**dr. sc. Že­ljko Rohatinski,** v. r.

Odluka, NN 82/2002-1357